«Раськенькелесь – сехтевадря, зярдояк

а олыцяды свал панжицясонзээрямоньмазычи

Константин Дмитриевич Ушинский.

Тиринь келесь-сехте покш сюпавчи, конанть алтызе тенек кезерень раськесь. Зярсэр икелесь, карми эрямо и народось. Ванстодо, оят, тиринь келенк.

Мон –эйкакшонь триця! Те васенце ломань эйкашонтень, кона сы эйдень кужов кудосто, аванзо эйстэ.

Те истямо ломань, кона эрьва чи максы весе эсензэ вечкеманзо, лембензэ, седеензэ вишка эйдтненень. Стака ли сонзэ яннозо? Стака….Но эйденень вечкемась тень весе изни.

Мон эрзян. Чачинь эрзянь масторсо, эрзянь велесэ, эрзянь семиясо.

Превс сы вишка пингем ды школасо тонавтнема шкась. Чачома чистэ саезь монь перька ульнесть малавиксэнь, ялган ды шабран, монь тиринь келем. Васенце авань валтнэ гайгсть эрзянь кельсэ.

Школань паро иетне…. Сельмень палозь ванылинь эйкакшонь трицятнень лангс. Зяро содамочить, зяро паро ёнкст эрявить кирдемс эсеть эйсэ, бути ули мелеть улемс алкуксонь эйкакшонь трицякс – вандычинь кисэ аштицякс.

Монь ульнесь покш мелем тонавтнемс ды эсень эрямопингем сюлмамс эйкаш марто. Вано истя, мон, школань прядомадо мейле сынь ошов институтов, карминь тонавтнеме экакшон трямонь факультетсэ.

Студентэнь эрямось, мезеяк лангс апак вано, ютась валанясто.

Дипломонь идемадо мейле, арсян, мон кочкинь сехте эрявикс ды сехде виде тев: важодеме эйдинь кужосо. Эйдинь кужосо важодемстэ сась чарькодема:неень шкань полавтоматне вешить эйстэ аволь ансяк содамочинь максома, эрявить тонавтомань од формат, конатне максыть эрьва ломаненть касома,улезэ тонавтницясь виде кевкстемань максыцякс ды неть кевкстематнень муицякс.

Алкуксонь эйкакшон трицякс кармить ловомотансяк сестэ, зярдо кармат аволь ансяк содыцякс, теде башка эйкакшонь вечкицякс, тевентень ламо виень ды шкань максыцякс. Мон вана кода кавто иеть, кода тонавтан вишка эйдтнень тиринь келентень.

Бути эйкакшонь трицясь арси путомс вечкема тиринь келентень, сонензэ эряви улемс аволь ансяк пек вадря содыцякс, истяжо режиссёрокс, артистэкс, музыкантокс, нолдамс тевс неень шкань методиканть ды кедъёнкстнэнь.

Тонавтомань кастомань тевс мон сайнян неень шкань, вечкевикс эйкакштнененьресурст: эрьвакодат ёвкст, кортамот, налксемат, чийниця налксемат, содамоёвкс, эксскурсият.

 Мельс тукшны эйкакштнэнень  YouTube  сайтонть марто важодемась. Мон анокстан тенст эрьва кодат мультфильмат, репортажт раськень эрямосто: покшчить, концертт, литературань чокшнеть ды седе тов. Ваноматне маштовить эйкакштненэнь. Васня мартост кортан эрзякс, мейле валтнэнь, ютавтсынь рузонь кельс. Седеяк вечкеви эйкакштненень, зярдо минь якатано мартост минек а покш эрзя-мокшонь музеев, кона ули эйдень кужосонок.

Эряви меремс, эрзянь келентень тонавтома кружоконь тевем эри аволь ансяк эйкакшонь кужосо. Паро тиринь келень тонавтыця мон бажан улемс методикань содыекс занятиянь методиканьтеицякс, раськень тевтнесэ эрьва косо улицякс покшчить, чокшнеть, вастовомат.

Эсень тевсэ невтян эйкакштнэнень: эрзянь келесь неень шкань, эрьва чистэ касыця  кулялопань, интернетэнь,  музыкань, театрань ды кинонькель.

Ансяк пряудемс кеместэ совазь валтнэ: «Монь смустем – эйдинь кужо, эйкакшт ды тиринь кель».